google/wiki40b huggingface dataset:
मासूमा बेगम

परिवार और समाज

मासूमा बेगम तैयबा बेगम खदीव जंग की सबसे बड़ी बेटी और सैयद हुसैन बिलगरामी की पोती थी। उनका परिवार परदे की प्रथा का पालन करता था। वह फ़ारसी भाषा और साहित्य से रुचि रखती थी और उर्दू तथा अंग्रेज़ी भाषाओं को अच्छे से जानती थी। उन्होंने 1922 अपने दूर के संबंधी भाई हुसैन अली खान से शादी की थी जो ऑक्सफोर्ड विश्वविद्यालय से स्नातक की शिक्षा प्राप्त कर चुके थे। हुसैन बाद में उस्मानिया विश्वविद्यालय के अंग्रेजी विभाग के अध्यक्ष बने। मासूमा इस शादी के बाद धीरे-धीरे परदे की प्रथा से दूर होती गई। वह भारत की स्वतंत्रता के बाद खुलकर लोगों से मिलने लगी और महिलाओं की भलाई के काम करने लगी जिसकी प्रेरणा उन्हें उनकी माँ से मिली थी।

चुनावी राजनीति

मासूमा बेगम को काँग्रेस पार्टी ने हैदराबाद के पुराने शहर से पहले चुनाव में एक टिकट दिया था। वह चुनाव जीत गई और दो कार्यकाल पूरे किए। 1960 में वह जन कल्याण और मुस्लिम वक्फ मंत्री  बनाई गई। इससे पहले वह 1957 में कांग्रेस विधानमंडल दल की उप-नेता  बनाई गई थी।

ऑल इन्डिया विमेन्ज़ कॉनफ़्रेन्स से प्रतिबद्धता

मासूमा बेगम 1927 से ऑल इन्डिया विमेन्ज़ कॉनफ़्रेन्स से जुड़ी रही थी। वह दो बार स्थानीय शाखा की उपाध्यक्ष बनी और 1962 में उन्हें अध्यक्ष बनाया गया। इससे पहले 1957 में उन्हें इस संगठन के अंतरराष्ट्रीय संबंधों का दायित्व संभालेवाली सदस्या बनाया गया था।

विदेशी यात्राएँ

1955 में मासूमा बेगम ने कोलंबो की यात्रा करने वाले ऑल इन्डिया विमेन्ज़ कॉनफ़्रेन्स प्रतिनिधिमंडल का नेतृत्व किया। 1956 में रूस का दौरा करने वाले एक प्रतिनिधिमंडल में वह उप-नेता रही हैं। 1959 में वह संयुक्त राष्ट्र अंतरिम समिति की सदस्या चुनी गई थी। यह चुयन संगठनों जिनेवा में होने वाली दूसरे ग़ैर-सरकारी संगठनों के सम्मेलन में हुआ था। इसी साल मासूमा ने युगोस्लाविया जाने वाले प्रतिनिधिमंडल का नेतृत्व किया। उन्हीं की अगवाई में एक प्रतिनिधिमंडल इंडोनेशिया भी गया था।

अन्य संगठनों से जुड़ाव

1966 में वह केंद्रीय सामाजिक कल्याण बोर्ड की अध्यक्षा बनी। वह अंजुमन-ए-ख़वातीन और लेडी हैदरी क्लब की अध्यक्षा रही थी। वे रेड क्रॉस प्रबंधन समिति की सदस्या भी रही थी।

संतान

मासूमा बेगम के एक पुत्र का नाम राशिद आज़र है।
जेट इंजन

जेट इंजन रॉकेट के सिद्धांत पर कार्य करने वाला एक प्रकार का इंजन है। आधुनिक विमान मुख्यतः जेट इंजन का ही प्रयोग करते है। रॉकेट और जेट इंजन का कार्य करने का सिद्धांत एक ही होता है लेकिन इस दोनो मे अंतर केवल यह है कि जहॉ रॉकेट अपना ईंधन स्वयं ढोहता है जेट इंजन आस पास की वायु को ही ईंधन के रूप मे उपयोग करता है। इसिलिये जेट इंजन पृथ्वी के वातावरण से बाहर जहॉ वायु नही होती है, काम नही कर सकते। अंग्रेजी मे इन्हे 'एयर ब्रिदिन्ग इंजन' (air breathing) कहा जाता है जिसका शाब्दिक अर्थ है वायु मे साँस लेने वाले इंजन।
लालपुर गाँव, मतिहानी (बेगूसराय)

भूगोल

Lalpur /Matihani,(BGS)

शिक्षा

इस गांव में एक उर्दू प्राथमिक विद्यालय है जो कि सरकारी है 
यहां अन्य निजी ट्यूशन आईएससी तक की पढ़ाई होती है आस-पास के गांव में कई CBSE 12वीं तक की इंग्लिश मीडियम स्कूल है  जिनमें  कुछ संत पॉल पब्लिक स्कूल  बहादरपुर  तथा जीआर मिशन स्कूल मीनापुर ,तक्षशिला स्कुल,  तक्षशिला विद्यापीठ, इत्यादि |
आसपास कई इस्लामिक मदरसे हैं  जहां बच्चे शिक्षित होते हैं
जिग्नेश मेवाणी

प्रारंभिक जीवन

मेवाणी 11 दिसंबर, 1982 में अहमदाबाद, गुजरात.में पैदा हुआ था।उनका परिवार  मिऊ जो फैजाबाद जिला में एक गाँव है, का मूल निवासी है। उन्होंने अपनी स्कूली पढ़ाईअहमदाबाद में स्वास्तिक विद्यालय और  विश्व विद्यालय मधिय्म्क शाला में की। उन्होंने एच के  आर्ट्स कॉलेज, अहमदाबाद से अंग्रेजी साहित्य में कला स्नातक  2003 में की। 2004 में,उन्होंने पत्रकारिता और जन संचार में डिप्लोमा की। 2004 से 2007 तकअभियान, गुजराती पत्रिका में एक रिपोर्टर के रूप में सेवा की। 2013 में, उन्होंने डी. टी. लॉ कॉलेज, अहमदाबाद से कानून में स्नातक प्राप्त की।.

2016 गुजरात दलित अशांति

गुजरात के सौराष्ट्र इलाके के उना गांव में दलित लोगों पर हमला होने के बाद, गाय संरक्षण समूह के सदस्यों ने दावा किया कि गुजरात भर में विरोध प्रदर्शन हुआ। जिग्नेश मेवानी ने अहमदाबाद से उना तक दलित अस्मिता यात्रा की थी, जो 15 अगस्त 2016 को खत्म हुआ था और दलित महिलाओं सहित कुछ 20,000 दलितों ने इस में भाग लिया था, जिन्होंने गोरों के शव हटाने के अपने पारंपरिक नौकरियों को छोड़ने की प्रतिज्ञा ली थी। उन्होंने दलितों के उत्थान के लिए भूमि की मांग की। 

राजनीति

गुजरात विधान सभा चुनाव, 2017,में उन्होंने Vadgam निर्वाचन क्षेत्र से एक स्वतंत्र उम्मीदवार के रूप में चुनाव लड़ा और जीता।उन्हें भारतीय राष्ट्रीय कांग्रेस और आम आदमी पार्टी का समर्थन था।
के. के. रानी

के. के. रानी भारतीय राष्ट्रीय कांग्रेस से संबंधित भारतीय राजनीतिज्ञ हैं। वे २००९ में हुए आमचुनाव में आंध्र प्रदेश के श्रीकाकुलम चुनाव क्षेत्र से १५ वीं लोकसभा के लिए सदस्य निर्वाचित हुए हैं।
पात्रे निषेचन

इतिहास

विश्व में पहली बार इस प्रक्रिया का प्रयोग यूनाइटेड किंगडम में पैट्रिक स्टेपो और रॉबर्ट एडवर्डस ने किया था। उनके इस प्रक्रिया से जन्मे बच्चे का नाम लुईस ब्राउन था जिसका जन्म २५ जुलाई, १९७८ को मैनचेस्टर में हुआ था। भारत में पहली बार डॉक्टर सुभाष मुखोपाध्याय ने इस प्रक्रिया का इस्तेमाल किया था। आज ये तकनीक निस्संतान दंपत्तियों के लिए एक नयी आशा की किरण है। इनके द्वारा तैयार कि गयी परखनली शिशु, दुर्गा थी, जो विश्व की दूसरी परखनली शिशु थी। इस तकनीक द्वारा मनचाहे गुणों वाली संतान और बहुत से रोगों से जीवन पर्यन्त सुरक्षित संतान उत्पन्न करने के प्रयास भी जारी है। बहुत से प्रयास सफल भी हो चुके हैं।
आरंभिक दौर में आईवीएफ का इस्तेमाल महिलाओं में फैलोपिन ट्यूब की समस्या के समाधान के तौर पर किया जाता है, लेकिन बाद में इसकी ऐसी तकनीक भी विकसित की गई, जो पुरुषों की नपुंसकता का भी इलाज करती हो। वर्तमान में आईवीएफ में कई तकनीक प्रचलन में है जिसमें आईसीएसआई, जेडआईएफटी, जीआईएफटी और पीजीडी है।

विधि

आईसीएसई का प्रयोग उस स्थिति में किया जाता है जब अंडों की संख्या कम होती है या फिर शुक्राणु, अंडाणु से क्रिया करने लायक बेहतर अवस्था में नहीं होते। इसमें माइक्रोमेनीपुलेशन तकनीक द्वारा शुक्राणुओं को सीधे अंडाणुओं में इंजेक्ट कराया जाता है। जेडआईएफटी में महिला के अंडाणुओं को निकाल कर उन्हें निषेचित कर महिला के गर्भाशय में स्थापित करने के बजाए उसके फेलोपिन टच्यूब में स्थापित किया जाता है। आईवीएफ की प्रक्रिया सुपरओव्यूलेशन, अंडे की पुन:प्राप्ति, निषेचन और भ्रूण स्थानांतरण के रूप में पूर्ण होती है। इसका प्रयोग वे महिलाएं भी कर सकती हैं जिनमें रजोनिवृत्ति हो चुकी है और फैलोपियन ट्यूब बंद हो चेके हैं। इस प्रकार ये सुविधा एक वरदान सिद्ध होती है।

ज़िगोटे इन्टराफैलोपियन ट्रांस्फर

जेड आई एफ टी भी आई वी एफ के सदृश होता है। उर्वरण लेब्रोटरी में किया जाता है। तब अति सद्य भ्रूण को गर्भाशय की अपेक्षा फैलोपियन ट्यूब में डाल दिया जाता है।

गैमेटे इन्टरफैलोपियन ट्रांस्फर

जी आई एफ टी के अन्तर्गत महिला की अण्डवाही ट्यूब में अण्डा और वीर्य स्थानान्तरित किया जाता है। उर्वरण महिला के शरीर में ही होता है।

इन्टरासाइटोप्लास्मिक स्पर्म इंजैक्शन

आई सी एस आई में उर्वरित अण्डे में मात्र एक शुक्राणु को इंजैक्ट किया जाता है। तब भ्रूण को गर्भाशय या अण्डवाही ट्यूब में ट्रांस्फर (स्थानान्तरित) किया जाता है। इसका प्रयोग उन दम्पतियों के लिए किया जाता है जिन्हें वीर्य सम्बन्धी कोई घोर रोग होता है। कभी कभी इसका उपयोग आयु में बड़े दम्पतियों के लिए भी किया जाता है या जिनका आई वी एफ का प्रयास असफल रहा हो।
चेतन भगत

शिक्षा

इनकी प्रारंभिक शिक्षा धौलाकुआं (Dhuala Kaun), नई दिल्ली के सेना पब्लिक स्कूल (१९७८-१९९१) में हुई। इसके बाद इंजीनियरिंग की डिग्री आईआईटी, नई दिल्ली (१९९१-१९९५) से पूरी करने के बाद भारतीय प्रबंधन संस्थान, अहमदाबाद से पोस्ट-ग्रेजुएट की डिग्री प्राप्त की। भारतीय प्रबंधन संस्थान, अहमदाबाद ने इन्हें सर्वश्रेष्ठ निवर्तमान छात्र पुरस्कार का पदक प्रदान किया।

साक्षात्कार

उन्होंने हाल ही में एक साक्षात्कार में कहा कि "हिन्दी के पाठकों तक पहुंचना बहुत ज़रूरी है, अगर मैं उन तक नही पहुँचता हूँ तो मैं एक भारतीय लेखक नही हूँ"
चेतन भगत को किशोरवस्था का आइकन माना जाता हे। यह मुख्य अंग्रेज़ी और हिन्दी समाचार पत्रो के लिए कालम भी लिखते हे। यह कालम राष्ट्रीय उन्न्ती पर ध्यान देता हे।

अनुवाद

उनकी तीनों पुस्तकों, फाइव प्वाइंट समवन,वन नाइट ऐट दा कॉल सेंटर व द थ्री मिस्टेक्स ऑफ् माई लाइफ्, को हिन्दी में अनुवादित कर दिया गया गया है, ये अनुवादित संस्करण भी हिन्दी किताबों में बिक्री के शीर्ष पर हैं, प्रथम माह में ३०००० पुस्तकें बेच कर इन्होने कीर्तिमान बनाया.. 'फाइव प्वाइंट समवन' और 'वन नाइट ऐट दा कॉल सेंटर' का प्रकाशन प्रभात प्रकाशन ने और द थ्री मिस्टेक्स ऑफ् माई लाइफ' का डायमण्ड पाकेट बुक्स ने किया है।। अनुवादित संस्करण अक्टूबर २००८ में प्रकशित हुए थे।
लखनऊ का इतिहास

लखनऊ को प्राचीन काल में लक्ष्मणपुर और लखनपुर के नाम से जाना जाता था। कहा जाता है कि अयोध्या के राम ने लक्ष्मण को लखनऊ भेंट किया था। लखनऊ के वर्तमान स्वरूप की स्थापना नवाब आसफउद्दौला ने 1775 ई.में की थी। अवध के शासकों ने लखनऊ को अपनी राजधानी बनाकर इसे समृद्ध किया। लेकिन बाद के नवाब विलासी और निकम्मे साबित हुए। आगे चलकर लॉर्ड डलहौली ने अवध का अधिग्रहण कर ब्रिटिश साम्राज्य में मिला लिया। 1850 में अवध के अन्तिम नवाब वाजिद अली शाह ने ब्रिटिश अधीनता स्वीकार कर ली।

नवाबकाल

1775 में अवध के चौथे नवाब असिफुद्दोला या अशफ - उद - दुलाह ने अवध की राजधानी को फ़ैज़ाबाद से लखनऊ स्थानांतरित किया था। वास्तुकला की दृष्टि से अवध के नवाबों का इस शहर में काफी योगदान है, इसके अलावा उस समय के लखनऊ की मुग़ल चित्रकारी भी आज बहुत से संग्रहालय में सुरक्षित हैं। भवनों के स्तर पर बड़ा इमामबाड़ा, छोटा इमामबाड़ा, तथा रूमी दरवाज़ा मुग़ल वास्तुकला का जीता जागता उदाहरण है। हालाँकि आधुनिक प्रशासन की उपेक्षा से इन महत्त्वपूर्ण विरासतो का खंडहरों में तब्दील होने का खतरा उपस्थित हो गया है।
प्राचीन अवध राज्य का विलय ब्रिटिश साम्राज्य में 1857 के सिपाही विद्रोह के फलस्वरुप हुआ था। यह शहर भारत के इस पहले व्यवस्थित स्वतंत्रता संग्राम के दौरान सबसे पहले जीते गये कुछ शहरों में से था। ब्रिटिश शासकों को यह शहर अपने कब्ज़े में लेने के लिये काफी मशक्कत करनी पड़ी। लखनऊ का "शहीद स्मारक" आज भी हमें उन क्रांतिकारियों की याद ताज़ा कराता है।
लखनऊ के आधुनिक वास्तुकारी में लखनऊ विधानसभा और चारबाग़ स्थित लखनऊ रेलवे स्टेशन का नाम लिया जा सकता है। विश्व के सबसे पुराने आधुनिक स्कूलों में से एक ला मार्टीनियर कॉलेज भी इस शहर में मौजूद है जिसकी स्थापना ब्रिटिश शासक क्लाउड मार्टिन की याद में की गयी थी।
अहमद शाह अब्दाली के दिल्ली पर हमले के बाद शायर मीर तकी "मीर" अवध के चौथे नवाब अशफ - उद - दुलाह या असफ़ुद्दौला के दरबार में लखनऊ चले आये थे और अपनी जिन्दगी के बाकी दिन उन्होने यहीं गुजारे थे और 20 सितम्बर 1810 को यहीं उनका निधन हुआ।
सन १९०२ में नार्थ वेस्ट प्रोविन्स का नाम बदल कर यूनाइटिड प्रोविन्स ऑफ आगरा एण्ड अवध कर दिया गया। साधारण बोलचाल की भाषा में इसे यूपी कहा गया। सन १९२० में प्रदेश की 
राजधानी को इलाहाबाद से लखनऊ कर दिया गया। प्रदेश का उच्च न्यायालय इलाहाबाद ही बना रहा और् लखनऊ में उच्च न्यायालय की एक् न्यायपीठ स्थापित की गयी। स्वतन्त्रता के बाद १२ जनवरी सन १९५० में इस क्षेत्र का नाम बदल कर उत्तर प्रदेश रख दिया गया और लखनऊ इसकी राजधानी बना। गोविंद वल्लभ पंत इस प्रदेश के प्रथम मुख्य मन्त्री बने। अक्टूबर १९६३ में सुचेता कृपलानी उत्तर प्रदेश एवम भारत की प्रथम महिला मुख्य मन्त्री बनी।
लखनऊ के सांसद श्री अटल बिहारी वाजपेयी दो बार, मई 16, 1996 से June 1, 1996 तक और फिर मार्च 19, 1998 से मई 22, 2004 तक भारत के प्रधानमंत्री रहे हैं।
अभौतिक खाता

डीमैट के फायदे

इसमें निवेशक को आवंटित बोनस एवं उसके हिस्से के उचित शेयर तुरंत उसके खाते में जमा हो जाएंगे। यह एक जोखिमरहित तरीका है एवं इसमें आग, चोरी या उत्परिवर्तन के कोई खतरा नहीं है। पारगमन लागत आमतौर पर भौतिक खंड से काफी कम होती है।
एक डीमैट खाता आमतौर पर भौतिक शेयर प्रमाण पत्र से जुड़ी समस्याओं से बचने में भी मदद करता है एवं डीमैट खाता धारक स्टैम्प ड्यूटी से भी बचते है।
डीमैट खाते का सबसे बड़ा फायदा यह है कि आपको टिकट के लिए भुगतान नहीं करना पड़ता है क्योंकि ये इलेक्ट्रॉनिक रूप से संग्रहीत हैं जो लेनदेन लागत को कम कर देता है।

डीमैट सिस्टम का उद्देश्य

भारत ने इलेक्ट्रॉनिक संचयन/ भंडारण के लिए डीमैट खाता अपनाया, जिसमें शेयर और प्रतिभूतियां इलेक्ट्रॉनिक रूप में प्रमुखता से रखी जाती हैं, इस प्रकार पेपर शेयरों से जुड़ी परेशानियों को खत्म कर देती हैं। 1996 के डिपोजिटरी एक्ट द्वारा डिपोजिटरी सिस्टम की शुरूआत के बाद, शेयरों की बिक्री, खरीद और हस्तांतरण की प्रक्रिया काफी आसान हो गई और पेपर/ सर्टिफिकेट से जुड़े अधिकांश जोखिम कम हो गए।
सल्फामिक अम्ल

सल्फामिक अम्ल एक अकार्बनिक यौगिक है।
१४५१ ईसा पूर्व

१४५१ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १४५१ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
आयोटा कराइनी तारा

अन्य भाषाओं में

आयोटा कराइनी को "ऐस्पिडिस्की" (Aspidiske) और "स्क्यूटुलम" (Scutulum) भी कहा जाता है। यह दोनों लातिनी भाषा के शब्द हैं और इन दोनों का अर्थ "(छोटी) ढाल" है। इसे कभी-कभी "ट्यूरेज़" (Turais) भी कहते हैं, जो अरबी शब्द "तूराइस" (تُرَيْس‎, अर्थ: छोटी ढाल) से लिया गया है।

वर्णन

आयोटा कराइनी एक A8 Ib या F0 श्रेणी का पीला-सफ़ेद महादानव तारा है। यह एक परिवर्ती तारा है जिसकी चमक कुछ हद तक कम-ज़्यादा होती रहती है।
त्वरित नूडल

इतिहास

त्वरित नूडल का निर्माण ताईवानी-जापानी खोजकर्ता मोमोफुकु अंडो ने जापान में किया था। इसकी बिक्री पहली बार 25 अगस्त 1958 में एंडो की कंपनी ने किया था। इसे निस्सीन के ब्रांड नाम चिकिन रेमन से किया गया। एंडो ने एक ऐसी विधि विकसित की जिससे नूडल को त्वरित बनाया जा सके जिसे त्वरित नूडल कहते हैं। सूखे नूडल अधिक समय तक ठीक रह सकते हैं, इस कारण इसे सूखा बनाया गया। पहले इसे बर्फ में रखा जाता था। लेकिन इससे अधिक लाभ नहीं मिलता जितना बर्फ आदि में खर्च होता था। इस कारण यह महंगा होता था। इसके जगह ताजा नूडल उसका एक के छटवें हिस्से के दाम पर मिलता था। लेकिन त्वरित नूडल को फिर भी अधिक सफलता मिली।

निर्माण

इसे बनाने के लिए मुख्यतः स्टार्च, पानी, नमक और एक प्रकार का अलकाइन जल जिसमें सोडियम कार्बोनेट हो व पोटेसीयम कार्बोनेट का उपयोग किया जाता है।

कनाडा

यहाँ नूडल का निर्माण 1974 में पहली बार हुआ। जापानी कंपनी रेमन ने इसका निर्माण शुरू किया।

बांग्लादेश

यहाँ नूडल में मैगी अति प्रसिद्ध है। यहाँ लोग नूडल में अंडा और सब्जी मिलाकर खाते हैं।

ब्राज़ील

यहाँ निसिन नामक कंपनी नूडल बनाती है, जिसे मिओजो नाम से अधिक जाना जाता है।

भारत

नेस्ले का मैगी नामक ब्रांड यहाँ बहुत अधिक प्रसिद्ध था। 5 जून 2015 को एफ़एसएसएआई ने इसके 9 अलग अलग प्रकार के नूडल पर प्रतिबंध लगा दिया।

नेपाल

वाईवाई, गोलमोल, रारा, प्रीती,
ए हॉर्स एंड टू गोट्स

द हार्स ऑंड टु गोट्स आर के नारायण द्वारा रचित एक लघु कहानियो का एक संकलन है।
सिकंदर महल बेगम

सिकंदर महल, अवध के नवाब वाजिद अली शाह की सबसे प्रिय बेगम थीं। नवाब वाजिद अली शाह ने लखनऊ की सीमा पर अपनी बेगम के नाम पर सिकन्दर बाग़ का निर्माण करवाया था जिसे वो अपने ग्रीष्मावास के तौर पर इस्तेमाल करते थे।
रावत राजपूत

रावत राजपूत भारत के पच्छिमी हिस्सों में पाया जाने वाला एक समुदाय है।
सय्यद नसीर अहमद

बाल्य - विद्या

इन का जन्म नेल्लूर जिले के पुरिणी गाँव में जुवा। इन की शिक्षा यम ए अथवा एल एल बी है। इन की शिक्षा भोपाल, चित्रदुर्ग और गुन्टूर में हुई। ज्यादा वर्श नरसारावपेट में गुज़ारे। अब वे गुन्टूर जिला ताडेपल्ली मंडल उन्डवल्ली में रहते हैं।

चरित्र शोध एवं प्रदर्शन

1999 के बाद से वे कई पुस्तक लिखे जो तेलुगु भाशा में थे। इन पुस्तकों का अनुवाद अंग्रेज़ी और उर्दू भाशाओं में भी किया गया। इन पुस्तकों द्वारा यह बताने का प्रयास किया गया कि स्वतंत्रता संग्राम में मुस्लिम समाज और मुस्लिम शहीदों का योगदान प्रशंशनीय है और उन्हें भारतीय इतिहास में समुचित स्थान मिलना ज़रूरी है। मुस्लिम समाज हमेशा देश की स्वतंत्रता और अखंडता पर प्राण त्यागने के लिये कभी पीछे नहीं हटे।

इन का तर्क

नसीर अह्मद का तर्क ये है कि भारतीय चरित्रकारों ने मुस्लिम देशभक्तों के चरित्र को, मुस्लिम देशभक्ती चरित्र को, भरतीय स्वतंत्रता संग्राम में मुसलमानों के पात्र को जगह ही नहीं दी है, और पक्षपात से काम लिया गया है, जब कि निश्पक्षपात होना छाहिये था।
हैंस श्पेमान

हैंस श्पेमान (Hans Spemann ; सन् १८६९ - १९४१), जर्मनी के भ्रूणविज्ञानी थे जिन्हें १९३५ में चिकित्साविज्ञान का नोबेल पुरस्कार प्रदान किया गया। उन्होने जिस प्रभाव का अध्ययन किया था उसे आजकल 'भ्रूण प्रेरण' (embryonic induction) कहा जाता है।

परिचय

हैंस श्पेमान का जन्म स्टटगार्ट (Stuttgort) में हुआ था और इन्होंने हाइडेलबर्ग, म्यूनिख तथा वर्टस् बुर्ख (Würzburg) में शिक्षा पाई थी।
सन् १९०८ में रॉस्टॉक में, सन् १९१४ में कैसर विल्हेल्म इंस्टिट्यूट में तथा सन् १९१९ से फ्राइबुर्ख इम ब्राइसगॉउ (Freiburg im Brisgou) में ये प्रोफेसर नियुक्त हुए।
श्पेमान विलक्षण प्रयोगकर्ता थे। इन्होंने भ्रूण के ऊतकों के रोपण की एक रीति का विकास किया। उभयचरों के भ्रूणविकास निर्धारण के कालिक तथा स्थैतिक संबंधों की खोज के लिए अपने अनेक प्रयोग किए। ये भ्रूणों में संगठनकेंद्रों के आविष्कर्ता थे। इन्होंने कोरकरंध्र (blastopore) के ओष्ठ के संगठन कर्म का सप्रयोग निदर्शन किया। इस उपलब्धि ने अन्य जीवों में इसी प्रकार के संगठनकेंद्रों का पता लगाने तथा पहचानने की रीतियों से संबंधित रासायनिक अध्ययनों को जन्म दिया। सन् १९३५ में आपकी खोजों के उपलक्ष्य में आपको नोबेल पुरस्कार प्रदान किया गया।
गुरुदेव सिंह देबू

युद्ध के प्रयास में शामिल होना

उसने 13 अप्रैल, 1978 के निरंकारी मुठभेड़ के बाद जर्नाल सिंह भंदरावाले के साथ काम करना शुरू किया। जब अखण्ड कीर्तनी जठों के तेरह सिखों की हत्या कर दी गई थी। वह भाई अमरीक सिंह के एक करीबी सहयोगी के रूप में जाना जाता था। उन्होंने एक शांतिपूर्ण आंदोलन धरमयुद्ध मोर्चा में भाग लिया, जिसे मूल रूप से अगस्त 1982 में हरचरण सिंह लोंगोवाल ने लॉन्च किया था। सिख धार्मिक शिक्षा में प्रमाणन प्राप्त करने के लिए उसने एक सिख कैंप (26 से 31 दिसंबर 1983) में भी भाग लिया।
उसने ऑपरेशन ब्लू स्टार में मारे गए लोगों का बदला लेने और भारत से सिख अलगाव के लिए खलिस्तान कमांडो फोर्स की स्थापना में श्री मण्चिर सिंह चौहेर, श्री मथरा सिंह, श्री तारसेम सिंह कौर, श्री हरजंदर सिंह जिंदा, श्री सुखदेव सिंह सुखा और उनके अन्य साथी के साथ शामिल हुआ। उसे इस संगठन के क्षेत्रीय कमांडरों में से एक बनाया गया था। उसने बाद में भारतीय सरकार के साथ कई लड़ाई में भाग लिया।

मृत्यु

जून 1987 के महीने में, वह पंजाब पुलिस के हाथो से मरा गया।
फीडफॉरवर्ड नियंत्रण

फीडफॉरवर्ड नियंत्रण (feedforward control) की स्थिति तब बनती है जब सेट-पॉइंट और/या डिस्टर्बेंस से सीधे नियंत्रित चर (control variable) की सीधी कपुलिंग हो। अर्थात इसमें इनपुट सिगनल से कंट्रोल चर तक कपलिंग होती है। जहाँ फीडबैक कंट्रोल में कंट्रोल चर का मान त्रुटि (error) पर आधारित होता है वहीं फीडफॉर्वर्ड में त्रुटि के बजाय इनपुट पर आधारित होता है। प्रायः फीडबैक या फीडफॉर्वर्ड को अकेले उपयोग में न लाकर दोनो का समुचित मिश्रण का उपयोग किया जाता है।
फीडफॉरवर्ड का आधार नियंत्रित की जाने वाली प्रणाली गणितीय मॉडल का ज्ञान तथा प्रक्रिया में आने वाले डिस्टर्बैंसेस का मापन है। इनका ज्ञान जितना शुद्ध एवं प्रामाणिक होगा, फीडफॉरवर्ड का उपयोग उतने ही कारगर ढ़ंग से किया जा सकेगा।
अपघटन

अपघटन एक प्रकार की क्रिया है, जिसमें तत्व अलग अलग सूक्ष्म भागों में विभाजित हो जाते हैं। जीवों में यह क्रिया उनके मृत्यु के पश्चात शुरू हो जाती है। इसमें महत्वपूर्ण योगदान सूक्ष्म जीवों का होता है, जो किसी भी जीव के लाश को धीरे धीरे बहुत ही छोटे टुकड़ों में विभाजित कर उसे पारिस्थितिक तंत्र का हिस्सा बना लेते हैं।
सुनीति सोलोमन

सुनीती सोलोमन (१९३९ - २८ जुलाई २०१५) एक भारतीय चिकित्सक है। १९८५ में चेन्नई में पहले भारतीय एड्स के मामलों का निदान करने के बाद माइक्रोसिबोलॉजिस्ट ने भारत में एड्स अनुसंधान और रोकथाम का बीड़ा उठाया था।  उन्होंने चेन्नई में एड्स अनुसंधान और शिक्षा के लिए वाई आर गायतोंडे सेंटर की स्थापना की।  भारतीय सरकार ने उसे राष्ट्रीय महिला जैव वैज्ञानिक पुरस्कार से सम्मानित किया। २५ जनवरी २०१७ को, भारत सरकार ने औषधि के प्रति उनके योगदान के लिए "पद्म श्री" पुरस्कार से सम्मानित किया।

जीवनी

वह चेन्नई के चमड़े के व्यापारियों के एक महाराष्ट्रीयन हिंदू परिवार में पैदा हुए थी। २००९ की साक्षात्कार में उसने कहा कि वह वैक्सीन के लिए अपने घर में वार्षिक स्वास्थ्य अधिकारी से मिलने वाली दवाओं में रुचि लेती हैं। उसने मद्रास मेडिकल कॉलेज में चिकित्सक का अध्ययन किया। सुलैमान ने किंग्स कॉलेज हॉस्पिटल, लंदन में एक कनिष्ठ चिकित्सक के रूप में काम किया था। फिर वह भारत मे मद्रास मेडिकल कॉलेज में एक सूक्ष्म जीवविज्ञान के रूप में काम किया।
1982 अमरीकी ओपन टेनिस प्रतियोगिता

पुरुष एकल

जिमी कोनर्स ने  इवान लेंडल को 63 62 46 64 से हराया।

महिला एकल

क्रिस एवर्ट ने  हाना मांडलिकोवा को 63 61 से हराया।
बेशरम (२०१३ फ़िल्म)

पटकथा

बबली (रणबीर कपूर) अल्पकालिक कार चोर है। उसका मंत्र "ना सम्मान का मोह, ना अपमान का भय" है। बबली को तारा (पल्लवी शारदा) से प्यार हो जाता है लेकिन वह उसकी तरह नहीं है। बबली का पिछा इन्सपेक्टर चुलबुल चौटाला (ऋषि कपूर) और उसकी पत्नी, हैड कांस्टेबल बुलबुल चौटाला (नीतू कपूर) कर रहे हैं। 
तारा बबली के लिए दुवा करती है कि वह बदल जाये और एक अच्छा आदमी बन जाये लेकिन वो आसानी से बबली की जिन्दगी में नहीं आती है।

टिकट खिड़की

बेशर्म को पहले दिन बहुत अच्छी शुरुआत मिली।
हुत्काह

पर्याय

इस पक्षी को ओडीशा तथा सिंहभूम में असकोल, गोंड में हुत्काह, तमिल में कल्ल-कोली तथा तेलुगु में जित्ता-कोडी कहा जाता है। इस पक्षी का कोई हिन्दी नाम नहीं है क्योंकि अब यह हिन्दी भाषी क्षेत्रों में नहीं पाया जाता है।

विवरण

अपने अंग्रेज़ी नाम के अनुसार यह काफ़ी रंग-बिरंगा पक्षी है। इसको मुर्गी और तीतर के बीच का बताया जाता है। इसकी गर्दन, पीठ और पेट में चमकीले पंख होते हैं, डैने गोल तथा घुमावदार और छोटे होते हैं। इसकी पूंछ तीतर की तरह ही दिखाई देती है। इसके पंखों का फैलाव १४ से १६ से.मी. होता है और वज़न लगभग २५० से ३०० ग्राम होता है। मादा नर से थोड़ी छोटी होती है।

आवास

इसका आवास क्षेत्र गंगा, यमुना और सिंधु नदियों के दक्षिण से लेकर पूरे दक्षिण भारत तक फैला हुआ है। हालांकि पक्षी विज्ञानियों ने यह तय किया है कि छोटी जंगली मुर्गी का आवास पश्चिमी दक्षिण भारत में है तथा हुत्काह का आवास पूर्वी दक्षिण भारत में है। चौंकाए जाने पर पहले तो यह पथरीली चोटियों की ओर ऊपर को भागते हैं लेकिन ज़्यादा परेशानी में उड़कर पत्थरों के साथ-साथ नीचे की ओर काफ़ी तेज़ी से आते हैं। यह ३००० फ़ीट से नीचे ही पाया जाता है

आहार

यह सभी प्रकार के बीज, छोटे कीड़े-मकोड़े खाने के आदि हैं लेकिन इनको विशेषकर महुआ के फूल भाते हैं।
कल्पित कथा/मिथ

मिथ अंग्रेजी के शब्द MYTH का समानअर्थी  शब्द है। मिथ में उन काल्पनिक कथओं को लिया जाता है जो मुनष्य के ब्रह्मांड, प्रकृति और मानव व्यवहार/जीवन से संबंधित प्रश्न के उत्तर में होंद  के रूप से सम्बंधित  हो। मिथ  दो प्रकार की होती है- प्रकृति के साथ जुडी और परालौकिक।
तिब्लिसी

'मोटे अक्षर'तिब्लिसी (जॉर्जियाई में: თბილისი th´bilisi "गर्म जगह") - कुरा नदी के तट पर बसा एक शहर है और जॉर्जिया की राजधानी है।
घिल्ली

घिल्ली (अनुवाद: जोखिम लेने वाला) २००४ की भारतीय तमिल भाषा की एक्शन फ़िल्म है जिसका निर्देशन धरनी और निर्मिता ए॰एम॰ रथनाम हैं और यह श्री सूर्य मूवीज के बैनर तले बनी है।
गरियाबंद

नामोत्पत्ति, इतिहास व परम्पराएँ

गिरि या पर्वत से घिरे होने के कारण इसका नाम गरियाबन्द हुआ पहले इसका नाम गिरीबन्द था बाद में गरियाबंद कर दिया गया । मान्यता है कि पुरी के भगवान जगन्नाथ को भोग लगाने के लिये चावल इस जिले के देवभोग से भेजा जाता था। गरियाबन्द आदिवासी बाहुल्य जिला है। यहाँ विशेष जनजाति कमार (जनसंख्या 13,459) का निवास है। भुंजिया जनजाति का भी निवास है। दोनों जनजाति के विकास के लिये अभिकरणों का गठन किया गया है।
शेर हिंदुस्थानी

['शेर हिंदुस्थानी]शेर्हिन्दुस्थनि ' (अंग्रेज़ी: शेर्हिन्दुस्थनि) इंटरनेट खोज सयंत्र में विशेषज्ञता रखने वाली एक कंपनी है। इसका मुख्यालय पुणे, महाराष्ट्र, भारत में है।

इतिहास व विकास

ये एक हिंदुस्थानी ब्लॉग है जो साल २००८ में कंप्यूटर इन्टरनेट, खेल, जगत की खबरे, शिक्षा और समाज प्रबोधन के हेतु की प्रेरणा देने के कारन बनाया गया है जो आप हिंदुस्थान के युवा और जनता में लोकप्रिय होंता जा रहा है इस ब्लॉग पर आप जो चाहे उस के बारे में जानकारी पा सकते हैं, ब्लॉग का लोगो ही आपको सबसे पहले प्रभावित करता है। अगले कुछ दिनोके अन्दर ये ब्लॉग एक वेबसाइट में रूपांतरित होने वाला है जहापर आपको खुद का अकाउंट (रजिस्टर) खोलने की सुविधा उपलब्ध होगी और ऑनलाइन चट्टिंग की सुविधा का भी विचार ब्लॉग के ऑथर कर रहा है।
भूटानी राष्ट्रीय सभा चुनाव २०१८

चुनाव की समयरेखा

पूर्व प्रधानमंत्री त्शेरिंग तोबगे की सत्तारूढ़ पीपल्स डेमोक्रेटिक पार्टी (भूटान) मतदान के पहले दौर में तीसरे स्थान पर रही। उनकी पार्टी, चुनाव के दूसरे दौर में अर्हता प्राप्त करने में अप्रत्याशित रूप से विफल रही, जिसके परिणामस्वरूप उन्हें राष्ट्रीय विधायिका में अपने सभी 32 सीटों को खोना पड़ा।
चुनाव का दूसरा दौर, भूटान पीस एंड प्रॉस्पेरेटी पार्टी (द्रुक फुएनसुम त्शोंगपा, डीपीटी) और द्रुक न्यामरूप त्शोंगपा (डीएनटी) के बीच लड़ा गया था। डीएनटी को पहले दौर में सबसे अधिक वोट प्राप्त हुए थे। इस चुनाव से पूर्व, प्रधानमंत्री तोबगे की पार्टी (पीडीपी) के अलावा केवल द्रुक फुएनसुम त्शोंगपा (डीपीटी) ही ऐसी पार्टी थी, जिसकी राष्ट्रीय विधानसभा में प्रतिनिधित्व मौजूद था, जबकि विजयी पार्टी, डीएनटी, राष्ट्रीय सभा के एक भी आसन पर काबिज़ नहीं थी।

निर्वाचन पद्धति

भूटान में राष्ट्रीय सभा के चुनाव दो चरण में होते हैं। सदन के कुल ४७ सदस्य, एक-सदस्यीय निर्वाचन क्षेत्रों से चुन कर आते है। सर्वप्रथम प्राथमिक चुनाव आयोजित किया जाता है, जिसमें, प्रत्येक मतदाता, अपनी पसंदीदा पार्टी के पक्ष में अपना मत डालता/डालती है। इस चरण में सारे राजनैतिक दल हिस्सा ले सकते हैं। बहरहाल, प्राथमिक चरण के नतीजों के आधार पर सर्वलोकप्रिय, प्रमुख दो पार्टियों के बीच ही अगला और प्रमुख चरण का निर्वाचन होता है, और केवल यही दो प्रमुख राजनैतिक दल चुनाव में अपने प्रत्याशियों को विभिन्न निर्वाचन क्षेत्रों में उतार सकते हैं। दूसरे चरण के इस मतदान में, प्रत्येक निर्वाचन क्षेत्र से अधिकतम मत प्राप्त करने वाले प्रत्याशी को ही राष्ट्रीय विधानसभा में, तद क्षेत्र के प्रत्याशी के रूप में आसान ग्रहण करने का मौक़ा मिलता है। चुनावों के बाद, इन प्रमुख दो दलों में से सबसे अधिक सीट प्राप्त करने वाला दल, सरकार बनाता है, तथा प्रधानमंत्री व अन्य मंत्रीगण इसी दल के होते हैं। तथा दूसरी पार्टी को विपक्षी दल का दर्जा मिलता है।